Sag C‑299/13

Isabelle Gielen

mod

Ministerraad

(anmodning om præjudiciel afgørelse indgivet af Grondwettelijk Hof)

»Beskatning — direktiv 2008/7/EF — artikel 5, stk. 2, og artikel 6 — kapitaltilførselsafgifter — afgift på omdannelse af ihændehaverpapirer til værdipapirer noteret på navn eller til værdipapirer i elektronisk form«

Sammendrag – Domstolens dom (Femte Afdeling) af 9. oktober 2014

Fiskale bestemmelser – harmonisering af lovgivningerne – kapitaltilførselsafgifter – national lovgivning, der indfører en afgift på omdannelse af ihændehaverpapirer til værdipapirer noteret på navn eller til værdipapirer i elektronisk form – ikke tilladt – berettigelse – foreligger ikke

[Rådets direktiv 2008/7, art. 5, stk. 2, og art. 6, stk. 1, og 69/335, art. 11, litra a), og art. 12]

Artikel 5, stk. 2, i direktiv 2008/7 om kapitaltilførselsafgifter skal fortolkes således, at den er til hinder for, at der opkræves en afgift i forbindelse med en omdannelse af ihændehaverpapirer til værdipapirer noteret på navn eller til værdipapirer i elektronisk form, således som det er tilfældet i hovedsagen. En sådan afgift kan ikke anses for at være begrundet i henhold til nævnte direktivs artikel 6.

Selv om det for det første er korrekt, at denne bestemmelse ikke udtrykkeligt nævner omdannelse af aktier, er omdannelsen af ihændehaverpapirer til værdipapirer i elektronisk form eller til værdipapirer noteret på navn, der blev obligatorisk ved en national lov om afskaffelse af ihændehaverpapirer, ikke desto mindre omfattet af udstedelsen af ihændehaverpapirer som omhandlet i denne bestemmelse. Ved at indføre en afgift på nævnte omdannelse svarer denne lovgivning i realiteten til en afgiftspålæggelse af selve udstedelsen af dette værdipapir, for så vidt som den er en integreret del af en samlet transaktion med henblik på kapitaltilførsel, og afgiften er dermed til skade for den effektive virkning af artikel 5, stk. 2, litra a), i direktivet.

Hvad for det andet angår spørgsmålet, om en sådan afgift kan anses for begrundet i henhold til artikel 6, stk. 1, i direktiv 2008/7, kan en sådan begrundelse heller ikke tiltrædes, da denne bestemmelse, der som en undtagelse til ikke-beskatningsreglen skal fortolkes strengt, dermed ikke kan anvendes på en afgift på omdannelse af ihændehaverpapirer. Inden for rammerne af denne omdannelse omdannes ihændehaverpapirer således til værdipapirer i elektronisk form eller til værdipapirer noteret på navn, uden at der sker en overdragelse af en ret fra en første indehaver til en anden indehaver.

(jf. præmis 25-31 og domskonkl.)

Sag C‑299/13

Isabelle Gielen

mod

Ministerraad

(anmodning om præjudiciel afgørelse indgivet af Grondwettelijk Hof)

»Beskatning — direktiv 2008/7/EF — artikel 5, stk. 2, og artikel 6 — kapitaltilførselsafgifter — afgift på omdannelse af ihændehaverpapirer til værdipapirer noteret på navn eller til værdipapirer i elektronisk form«

Sammendrag – Domstolens dom (Femte Afdeling) af 9. oktober 2014

Fiskale bestemmelser — harmonisering af lovgivningerne — kapitaltilførselsafgifter — national lovgivning, der indfører en afgift på omdannelse af ihændehaverpapirer til værdipapirer noteret på navn eller til værdipapirer i elektronisk form — ikke tilladt — berettigelse — foreligger ikke

[Rådets direktiv 2008/7, art. 5, stk. 2, og art. 6, stk. 1, og 69/335, art. 11, litra a), og art. 12]

Artikel 5, stk. 2, i direktiv 2008/7 om kapitaltilførselsafgifter skal fortolkes således, at den er til hinder for, at der opkræves en afgift i forbindelse med en omdannelse af ihændehaverpapirer til værdipapirer noteret på navn eller til værdipapirer i elektronisk form, således som det er tilfældet i hovedsagen. En sådan afgift kan ikke anses for at være begrundet i henhold til nævnte direktivs artikel 6.

Selv om det for det første er korrekt, at denne bestemmelse ikke udtrykkeligt nævner omdannelse af aktier, er omdannelsen af ihændehaverpapirer til værdipapirer i elektronisk form eller til værdipapirer noteret på navn, der blev obligatorisk ved en national lov om afskaffelse af ihændehaverpapirer, ikke desto mindre omfattet af udstedelsen af ihændehaverpapirer som omhandlet i denne bestemmelse. Ved at indføre en afgift på nævnte omdannelse svarer denne lovgivning i realiteten til en afgiftspålæggelse af selve udstedelsen af dette værdipapir, for så vidt som den er en integreret del af en samlet transaktion med henblik på kapitaltilførsel, og afgiften er dermed til skade for den effektive virkning af artikel 5, stk. 2, litra a), i direktivet.

Hvad for det andet angår spørgsmålet, om en sådan afgift kan anses for begrundet i henhold til artikel 6, stk. 1, i direktiv 2008/7, kan en sådan begrundelse heller ikke tiltrædes, da denne bestemmelse, der som en undtagelse til ikke-beskatningsreglen skal fortolkes strengt, dermed ikke kan anvendes på en afgift på omdannelse af ihændehaverpapirer. Inden for rammerne af denne omdannelse omdannes ihændehaverpapirer således til værdipapirer i elektronisk form eller til værdipapirer noteret på navn, uden at der sker en overdragelse af en ret fra en første indehaver til en anden indehaver.

(jf. præmis 25-31 og domskonkl.)